钦定古今图书集成/历象汇编/岁功典/第025卷 > 《四川志书》 > 《人日》
## 钦定古今图书集成/历象汇编/岁功典/第025卷 > 《四川志书》 > 《人日》

《西清诗话》云：“‘都人刘克者，穷该典籍之事，多从之质。
尝注杜子美诗：‘元日到人日，未有不阴时’。人知其一，
不知其二，唯杜子美与克会耳’。起就架上取书示诸
客曰：‘东方朔占书也，岁后八日，一日鸡，二日犬，三日
豕，四日羊，五日牛，六日马，七日人，八日谷，其日晴。所
主之物育，阴则灾’。少陵意谓天宝离乱，四方云扰幅
裂人物，岁岁俱灾。”此岂《春秋》书“王正月”意邪？深得古
人用心如此。又按宗懔《荆楚岁时记》云：“正月七日，谓
之人日，采七种菜以为羹，剪彩为人，或镂剪金箔为
人，以贴屏风，亦戴之头鬓。”求之经典，罕有此事。唯魏
东平王翕为安仁峰铭云：“正月元七，厥日为人。策我
良驷，陟彼安仁。载在名集。”此为证矣。又《北史·魏收传》
云：“魏帝宴百寮，问何故名人日，皆莫能知。”收曰：“晋议
郎董勋答问礼俗云：‘正月一日为鸡，二日为狗，三日
为猪，四日为羊，五日为牛，六日为马，七日为人’。”然东
方朔《占书》有八日为谷，而魏收所引董勋之语，止及
于七日，何邪？然安仁《峰铭》所用，亦云七日为人，而宗
懔指此为证盖？宗懔又未尝见东方朔占书而妄为
之说也。惟刘克为博学，余尝观沈存中《笔谈》，亦以谓
士人刘克，按《夔州图经》辨乌鬼事甚详，而《西清诗话》
又美其穷该典籍，真奇士也。唐李义山《人日诗》云：“文
王喻复今朝是，子晋吹笙此日同。舜格有苗旬太远，
周称流火月难穷。镂金作胜传荆俗，剪彩为人起晋
风。”独有《道衡》诗。思苦离家，恨得二年中。

《人日饮酒赋　　　　　　　　》宋·张耒

岁后七日，其名曰“人’。爱此嘉名，酌酒欢欣。岂木竹之
始和，生庶汇而施仁。又曰：“人者三才之中，将和中之
肇布，易严杀之残冬也。”乃命妇子班坐，行觞，酌兕相
祝，寿考无疆。有否必泰，无穷不通。请观庭下之枯折，
霜霰消而敷荣；羽虫感阳而群嬉，况乎云间之飞鸿。
于是三酌既醉，喜有所得。安局促而不叹，悟倚伏之
“无极。”

《正月七日登高侍宴　　　北齐阳休之》

广殿丽年晖，上林起春色。风生拂雕辇，云回浮绮翼。